**Criss Angel** (kodanikunimega **Christopher Nicholas Sarantakos**; sündinud 19. detsembril 1967 Long Island'il, New Yorgis) on USA mustkunstnik, illusionist, muusik, trikimees, näitleja ja trummar. Ta on kreeka päritolu.

Tal on oma mustkunstisaade "Criss Angel Mindfreak".

*Criss Angel Mindfreak*
-----------------------

Criss Angel on võrgustiku A&E Network saate *Criss Angel Mindfreak* looja. 1. ja 2. hooaeg filmiti Las Vegase hotellis The Aladdin ning 3. hotellis Luxor Las Vegas. Alates esilinastusest 20. juulil 2005 on saates olnud sellised illusioonid nagu vee peal kõndimine, hõljumine, mööda Luxor Hoteli seina üles kõndimine (Luxor'i Sky Beam'i, 39 fokuseeritud ksenoonlambi kiire valguses, mis on nähtav kosmosest), kahe hoone vahel hõljumine, Lamborghini kaotamine, enda pooleks lõikamine ja klaasikildudel lamades teerulli alla jäämine. 5. hooaeg esilinastus 12. augustil 2009.

*Criss Angel Believe*
---------------------

Criss Angel tegi koostööd Cirque du Soleil'ga et luua *Criss Angel Believe*, live-show Las Vegases Luxor Hotelis, milles mängis peaosa Angel, kes märgiti ära kui *show kaasautor, illusioonide looja ja kujundaja ning originaalidee looja*.

Algselt püüdis Angel arendada showd Broadway' ja erinevate kasiinode jaoks, kuid oma lõpliku kuju võttis *Believe* alles siis, kui ta astus partnerlusse Cirque du Soleil'ga ja Luxori emafirmaga MGM Mirage Resorts, mis rahastas showd 100 miljoni dollariga..

Peale mitmeid edasilükkumisi toimus show avagala 31. oktoobril 2008, septembris eelnesid sellele mitmed eelvaate-showd. Esialgne eelvaade võeti vastu halvasti, publik reageeris negatiivselt. Show avagala sai samuti karmi arvutuse osaliseks, mis mainis Angel'i kuulsa maagia puudumist, lisaks ka segadusttekitavat ja ebahuvitavat teemat. Kriitikud tundsid, et nii Angel kui ka Cirque du Soleil esinesid allpool oma võimeid.

Äärmiselt tehnilise show tunnusteks on sürrealistlik segu surmapõlglikest trikkidest, liikuvatest robotjänestest, pöörastest filmiefektidest, õudustäratavates kostüümides tantsijatest, õhuakrobaatikast ja muidugi mustkunstist.

"See show on minu elust," ütles Angel. "See on 'Alice Imedemaal.' See on 'Võlur Oz.' 'Mindfreak.' See on deemonitest minu peas, headusest mis on ümberringi, inglitest ja armastusest ja ihast - kõikide nende asjade segust."

Isiklik elu
-----------

Criss Angel abiellus 17. märtsil 2002. aastal oma kauaaegse kallima JoAnn Winkhart'iga, keda Angeli saate *Mindfreak* esimese hooaja kahes episoodis - "Buried Alive" (episood 6, 2005) ja "Body Suspension" (episood 5, 2005) - mainiti osalejate hulgas mitte kui abikaasat vaid kui "Crissi tüdrukut". 2006. aasta kevadel andis JoAnn sisse lahutuse, väites, et nende suhet oli hoitud saladuses Angeli karjääri edendamiseks. JoAnn süüdistas Angelit vaimses julmuses ja hülgamises ning afääris Cameron Diaziga. Diaz lükkas tagasi väite, et tal oli midagi pistmist Criss Angeli ja tema naise abielu lagunemisega. "Kui Cameron Angelit selle aasta mais kohtas, oli Angel oma naisest lahus olnud juba üle aasta ja tema naine oli lahutusavalduse sisse andnud juba 2006. aastal," ütles Diazi esindaja 2007. aastal. Criss ise väitis, et nende vahel pole enamat kui sõprus.

Angelit on pandud paari ka Britney Spearsi, Paris Hiltoni, Pamela Andersoni ja Lindsay Lohaniga. Angel on kõik need jutud tagasi lükanud, väites, et nad on vaid sõbrad.

2008. aasta novembris hakkas Angel käima Hugh Hefneri endise tüdruksõbra Holly Madisoniga. Suhe lõppes 2009. aasta veebruaris.

Raamatud ja muusika
-------------------

**Raamatud**

* *Mindfreak: Secret Revelations.* HarperEntertainment (24. aprill 2007)

**Muusika**

* *Musical Conjurings from the World of Illusion* (1998)
* *System 1 in the Trilogy* (2000)
* *System 2 in the Trilogy* (2000)
* *System 3 in the Trilogy* (2000)
* *Mindfreak* (2002)
* *Criss Angel Mindfreak* (2006)

Viited
------

1. ↑  MGM Mirage, Property Highlights - Stairway To The Stars[*alaline kõdulink*], MGM Mirage, 2009.
2. 1 2 3 4  Chris Lee, Criss Angel believes that you will too, *Los Angeles Times*, October 12, 2008.
3. ↑  Richard Abowitz, Cirque and Angel's 'Believe' delayed, LATimes.com, June 30 2008.
4. ↑  Richard Abowitz, Previews of Criss Angel's 'Believe' delayed again, LATimes.com, September 2 2008.
5. ↑  Richard Abowitz, Breaking news: More delays for Angel's 'Believe', LATimes.com, September 13 2008.
6. ↑  Richard Abowitz, Sneak peak at Criss Angel's 'Believe', LATimes.com, September 29 2008.
7. ↑  Doug Elfman, Angel's 'Believe' magic: Miffed fans disappear, *Las Vegas Review-Journal*, September 29, 2008.
8. ↑  Richard Abowitz, Criss Angel's 'Believe' hard to believe, LATimes.com, October 31, 2008.
9. ↑  Joe Brown, Illusion is elusive in Angel’s ‘Believe’, *Los Angeles Times*, November 1, 2008.
10. ↑  Doug Elfman, New Criss Angel show is unbelievably bad, sad, *Las Vegas Review-Journal*, November 3, 2008.
11. ↑  Reed Johnson, Criss Angel, in a word: unbelievable, *Los Angeles Times*, November 3, 2008.
12. ↑  Stephen Silverman, Cameron Diaz Denies Criss Angel Divorce Claim, people.com, July 2, 2007.
13. ↑  Mary Gray, Criss Angel: Holly Madison Is a 'Beautiful' Person, people.com, November 1, 2008.
14. ↑  Mandi Illuzzi, UPDATE: Holly Madison and Magician Criss Angel End Relationship[*alaline kõdulink*], usmagazine.com, February 26, 2009.

Välislingid
-----------

* Ametlik veebilehekülg
* IMDb link puudub Criss Angel andmekogus IMDb (inglise)
* Criss Angel Mindfreak A&E Network'i lehekülg
* Criss Angel MySpace lehekülg
* Criss Angel Believe at Cirque Du Soleil
* Criss Angel'i Twitter